|  |
| --- |
|  |
| OBRAZLOŽENJE PRORAČUNA GRADA OTOKA ZA 2025.god. |
|  |

|  |
| --- |
| Grad Otok |

**OBRAZLOŽENJE PRORAČUNA GRADA OTOKA ZA 2024.GODINU**

U skladu s odredbama Zakona o proračunu koji se odnose na izradu proračuna, Upravni odjel za financije, gospodarstvo u suradnji s Upravnim odjelom za komunalno gospodarstvo, poljoprivredu i pravne polove te sa Službom-tajništvom Grada Otoka, izradio je zajednički prijedlog Proračuna Grada Otoka za 2025. godinu.

**PRIHODI I PRIMICI**

Planirani prihodi i primici proračuna Grada Otoka za 2025.g. planirani su u iznosu od 11.275.165,52 eura.

**Grupa 61-Prihodi od poreza** planirani su u ukupnom iznosu od 1.251.076,04 eura a sadrže poreze i prireze na dohodak( porez na dohodak po osnovi plaća, mirovina, od obrta, samostalnih zanimanja, zatim porez na dohodak od imovine i imovinskih prava, porez na dohodak od iznajmljivanja, od otuđenja imovine, na osnovi kamata na štednju, drugog dohotka, dohotka od kapitala), porez na imovinu (porez na kuće za odmor, na korištenje javne površine i porez na promet nekretnina) i porez na robu i usluge ( porezna potrošnju alkoholnii bezalkoholnih pića te porez na tvrtku), te ostale prihode.

**Grupa 63-pomoći iz inozemstva i od subjekata unutar općeg proračuna** u iznosu od 3.694.789,87 eura obuhvaćaju potpore iz državnog proračuna i pomoći od županijskog proračuna. U navedenim prihodima se nalaze tekuće i kapitalne pomoći.

Pomoći iz proračuna odnose se na tekuće pomoći od Ministarstva rada,mirovinskog sustava,obitelji i socijalne politike za financiranje rada dječjeg vrtića „Pupoljak“ te tekuća pomoć Ministarstva obrazovanja za sufinanciranje male škole u dječjem vrtiću „Pupoljak“.

 Također se tu ubrajaju potpora za sadnju stabala sufunancirani iz Fonda za zaštitu okoliša.

Potpora Ministarstva turizma i sporta za nabavku opreme za nogometni stadion u Otoku.

te potpora Ministarstva poljoprivrede za rekonstrukciju staza na groblju u Otoku.

Potpora Ministarstva rada, mirovinskog sustava, obitelji i socijalne politike za provedbu projekta- Zaželi za Otok.

**Grupa 64- Prihodi od imovine**planirani su u ukupnom iznosu od 435.303,70 eura sastoje se od: prihoda za zakup državnog poljoprivrednog zemljišta, prihod od zakupa nekretnina, prihoda od zakupa javne gradske površine, naknada za koncesije, naknada za zadržavanje nezakonito izgrađene zgrade u prostoru te prihoda od kamata.

**Grupa 65-Prihodi od upravnih i administrativnih pristojbi, pristojbi po posebnim propisima i naknadama** planirani su u iznosu od 4.255.275,20 eura a odnose se na: administrativne prihode, prihode po posebnim propisima( vodni doprinos, doprinos za šume, boravišna pristojba, pravo služnosti), prihod od komunalnog doprinosa i komunalne naknade.

**Grupa 66-Prihodi od prodaje proizvoda i roba te pruženih usluga** planirani su u iznosu od 10.000,00 eura te se odnose na prihod od pruženih usluga Hrvatskih voda.

**Grupa 68-Kazne, upravne mjere i ostali prihodi** planiraju se u iznosu od 11. 860,00 eura a obuhvaćaju prihode od kazni, povrate u proračun te ostale prihode.

**Grupa 683-Vlastiti prihodi i primici proračunskih korisnika iznose** 1.061.434,67 eura a sastoji se od planiranih prihoda proračunskih korisnika Grada Otoka a to su Otočka razvojna agencija, Dječji vrtić Pupoljak te Gradska knjižnica Otok.

**Grupa 7- Prihodi od prodaje nefinancijske imovine** planirani su u iznosu od 555.426,04eura, a sastoje se od prihodi od prodaje državnog poljoprivrednog zemljišta, prihoda od prodaje građevinskog zemljišta i prodaja udjela u trgovačkom društvu.

**RASHODI I IZDACI**

Planirani rashodi i izdaci proračuna Grada Otoka u 2025.g. iznose 11.275.165,52 eura.

**GRUPA 31- rashodi za zaposlene** planirani su u iznosu od 1.986.822,00eura a odnose na rashode za zaposlene u upravnim tijelima Grada.

**Grupa 32- materijalni rashodi** planirani su u iznosu od 2.133.502,19 eura a odnose na naknade troškova zaposlenima (troškovi službenih putovanja i naknada za prijevoz na posao i s posla) u upravnim tijelima Grada , uredski materijal, materijal za čišćenje i održavanje, energiju (režijski troškovi), materijal i dijelovi za tekuće i investicijsko održavanje, usluge telefona, usluge tekućeg i investicijskog održavanja, promidžbe i informiranja, komunalne usluge, najamnine i zakupnine, zdravstvene i veterinarske usluge, intelektualne usluge i ostale usluge. Ostali rashodi se odnose na troškove za radpredstavničkih tijela, povjerenstva i slično, reprezentaciju, pristojbe, naknade i troškove protokola.

**Grupa 34- financijski rashodi**planirani su u iznos od 21.172,00eura te se odnose na bankarske usluge i usluge platnog prometa

**Grupa 35- subvencije** planirane su u iznosu od 101.000,00 eura a odnose se subvencije poljoprivrednicima i obrtnicima.

**Grupa 36- pomoć unutar općeg proračuna**-planirane su u iznosu od 1.047.434,67 eura potpora se odnosi na potpore proračunskim korisnicima Grada Otoka

**Grupa 37**-**naknade građanima i kućanstvima na temelju osiguranja i druge naknade** planirane su u iznosu od 340.978,40 eura a odnose se na troškove gradskog i međugradskog prijevoza učenika, naknade građanima i kućanstvima , jednokratne novčane pomoći, socijalne pomoći, troškova stanovanja i obrazovanja.

**Grupa 38**-**Ostali rashodi planirani** su u iznosu od 782.331,04eura a donacije se odnose na udruge građana, političke stranke, financiranje vatrogastva , kapitalne donacije crkvama te tekuće donacije školama.

**Grupa 41-rashodi za nabavu neproizvedene materijalne imovine** planirani su u iznosu od 251.327,00eura a odnose se na su troškovi kupnje zemljišta.

**Grupa 42**- **rashodi za nabavu proizvedene dugotrajne imovine planirani** su u iznosu od4.438.098,22euraa odnose se na izgradnju objekta te nabavu, rekonstrukciju i modrenizaciju postrojenja i opreme.

**Grupa 43- rashodi za nabavu plemenitih metala i ostalih pohranjenih vrijednosti** planirani su u iznosu od 1.500,00 eura a odnose se na troškovi za nabavu knjiga i umjetničkih djela.

**Grupa 45- rashodi za dodatna ulaganja na nefinancijskoj imovini** planirani su u iznosu od 171.000,00 eura a odnose se na povećanje vrijednosti građevinskih objekata.

**RASHODI I IZDACI**

***UPRAVNI ODJEL ZA KOMUNALNO GOSPODARSTVO I PRAVNE POSLOVE***

Upravni odjel za komunalno gospodarstvo, poljoprivredu i pravne poslove obavlja sljedeće upravne, stručne i druge poslove; funkcioniranje i razvitak komunalnog gospodarstva (obavljanje komunalnih djelatnosti te izgradnja i održavanje komunalnih objekata i uređaja u stanju funkcionalne ispravnosti, koordinacija rada pravnih i fizičkih osoba koje obavljaju pojedine komunalne djelatnosti); vrši pripremu i provodi programe održavanja i gradnje objekata i uređaja komunalne infrastrukture; uređenje naselja i stanovanje; provođenje komunalnog reda; uređenje prometa na području Grada; investicijsko i tekuće održavanje imovine Grada; poslove komunalnog sustava vezane uz druge propise; održavanje infrastrukture i drugih javnih prostora od interesa za Grad; poslovi praćenja stanja u prostoru i vođenje sustava prostornog uređenja te izradu pripadajućih akata; poslovi pripreme te praćenje izrade i donošenja dokumenata prostornog uređenja; upravni postupak izdavanja rješenja o komunalnom doprinosu i komunalnoj naknadi, legalizacija, korištenje javnih površina, poslovi izrade i donošenja dokumenata prostornog uređenja; poslovi pripreme i praćenja izrade dokumenata potrebnih za realizaciju izgradnje gradskih razvojnih projekata provedba upravnog postupka u području podmirenja troškova stanovanja i drugih prava u sustavu socijalne skrbi; izrada nacrta općih akata (normativna djelatnost, zastupanje Grada pred sudovima i drugim tijelima po punomoći, provedba javne nabave, službenički odnosi i drugo.

**R 103.01. GLAVA 7**: ADMINISTRATIVNO I TEHNIČKO OSOBLJE

Program obuhvaća aktivnosti kojima se izvršavaju rashodi Upravnih odjela vezani za prava iz radnog odnosa službenika i tekući rashodi za potrebe funkcioniranja odjela.

Broj zaposlenih u odjelu :6

**R. 103.08.GLAVA 8:** KOMUNALNA DJELATNOST

OPIS PROGRAMA

Program obuhvaća aktivnosti kojima se održava komunalni red u Gradu Otoku. Nastoji se ulagati u održavanje komunalne infrastrukture i djelatnosti kako bi stanovnici mogli nesmetano obavljati svoje svakodnevne aktivnosti.

Cilj programa je kroz održavanje i sanaciju komunalne infrastrukture na području Grada Otoka zadržati postojeću kvalitetu života.

Aktivnosti koje su planirane su: Geodetsko katastarske usluge, legalizacija objekata u vlasništvu Grada, održavanje krajolika Virovi, stroj za čišćenje vodotoka, opremu za košenje te planove i projektnu dokumentaciju za komunalnu infrastrukturu te izmjene prostornog plana i digitalnu transformaciju.

R.103.08.01PROGRAM: ODRŽAVANJE KOMUNALNE INFRASTRUKTURE

Program obuhvaća aktivnosti kojima se poboljšava komunalna infrastruktura Grada Otoka.

Nastoji se ulagati u javnu rasvjetu kako bi sve gradske ulice imale adekvatnu javnu rasvjetu.

Obuhvaća održavanje javne rasvjete na području Grada Otoka, sanaciju divljih odlagališta otpada te ESCO model, rekonstrukciju javne rasvjete, komunalne usluge, sadnju stabala po gradskim ulicama koja je podijeljena u dvije faze.

Od aktivnosti tu se još obuhvaća rekonstrukcija ulice V. Nazore, izgradnja parkirališta u središtu Komletinaca te dječja igrališta.

R 103.08.01.01Aktivnost:ODRŽAVANJE JAVNIH POVRŠINA

Obuhvaća aktivnosti asfaltiranja javnih prometnih površina, sanaciju ulice Varošćica, izgradnju nogostupa u Komletincima te sanaciju nogostupa u ulici B.Radića i Gradinci.

R 103.08.01.02Aktivnost: IZGRADNJA PROMETNE INFRASTRUKTURE

Obuhvaća aktivnosti asfaltiranja javnih prometnih površina. Izgradnja ceste radi bolje prometne povezanosti. Sanaciju Gundulićeve ulice i Dalmatinske ulice, sufinanciranje regionalnog vodovoda, sufinanciranje ceste Otok-Bošnjaci, rekonstrukcija ulica K. Tomislava u Komletincima te rekonstrukcija nogostupa u ulici J.Kozarca u Komletincima.

R 103.08.01.03Aktivnost:ODRŽAVANJE KANALSKE MREŽE I POLJSKIH PUTEVA

Obuhvaća aktivnosti održavanja kanalske mreže unutar i izvan Grada Otoka, te održavanje poljskih puteva na području radi lakšeg pristupa.

R 103.08.01.04 Aktivnost: ODRŽAVANJE JAVNE RASVJETE

Obuhvaća aktivnosti održavanja postojeće javne rasvjete u gradu.

R 103.08.01.05 Aktivnost: ODRŽAVANJE GROBLJA

Obuhvaća aktivnost uređenja i održavanja gradskih groblja na području Grada Otoka.

R 103.08.01.08 Aktivnost: NABAVKA I SUBVENCIONIRANJE KOMUNALNE OPREME

Aktivnost obuhvaća nabavku potrebne komunalne opreme radi što boljeg održavanja komunalne infrastrukture grada i stvaranja boljih uvjeta življenja. Ulaganje u komunalnu opremu koja bi olakšala svakodnevicu stanovnika Grada Otoka kroz nabavu nove opreme.

R.103.08.02PLAN RAZVOJNIH PROGRAMA

R. 103.08.02.01Aktivnost:IZGRADNJA SUSTAVA ODVODNJE I VODOVODNE MREŽE

Aktivnosti koje su obuhvaćene ovim programom su izgradnja kanalizacijske mreže te proširenje vodovodne mreže na području Grada.

Pokazatelji rezultata: (ciljana vrijednost za 2025.g.)

-ulaganje u planove i projektnu dokumentaciju: 4 projekta

-sadnja stabala na gradskim ulicama: preko 1000 stabala

-rekonstrukcija ulica: V.Nazor Otok,

-sanacija: Gradinci, B.Radića, Varošćica

-izgradnja parkirališta u Kolmetincaima: 1

-završetak izgradnje grobljanske kapele:1

-izgradnja nogostupa prema groblju u Komletincima

-izgradnja vodovodne mreže

-proširenje vodovodne mreže

**R. 103.14 GLAVA 14:ZAŠTITA OKOLIŠA**

R103.14.01 TEKUĆI PROGRAM

Program obuhvaća aktivnosti deratizacije i dezinsekcije na području Grada Otoka. Programom se nastoji zbrinuti i pse lutalice na gradskim ulicama kako ne bi izazvale opasnost za ljude i promet. Nastoji se provoditi programi ulaganja u edukacije gospodarenja otpadom. Aktivnost obuhvaća sufinanciranje cijepljenja, čipiranja i sterilizacije pasa te deratizaciju i dezinsekciju.

Pokazatelj rezultata (ciljana vrijednost za 2025.g.)

* Zbrinjavanje pasa lutalica: 20 pasa
* Edukacija za gospodarenje otpadom: 2 edukacije i promo materijal

**SLUŽBA-TAJNIŠTVO GRADA**

Služba-tajništvo grada obavlja sljedeće upravne, stručne i druge poslove; koji se odnose na rad Gradskoga vijeća i rad njegovih radnih tijela; poslovi vezani za rad i organizaciju lokalne i mjesne samouprave; poslovi prijemne kancelarije i otpreme pošte; zaštita i čuvanje arhivskog gradiva; poslovi ureda gradonačelnika i protokola, protupožarna zaštita, odgoj i obrazovanje, kultura, sport, društvene djelatnosti, suradnja s udrugama; poslovi pripreme i provedbe programa javnih potreba društvenih djelatnosti, upravljanje informacijama (pravo na pristup informacijama), odnosi s javnošću; ostale opće poslove gradske uprave.

R.104.04**GLAVA 4 ADMINISTRAIVNO I TEHNIČKO OSOBLJE**

Program obuhvaća aktivnosti kojima se izvršavaju rashodi Službe vezani za prava iz radnog odnosa službenika i tekući rashodi za potrebe odjela.

Broj zaposlenih:

R.104.05**GLAVA 5:BRIGA O DJECI**

R.104.05.01 PROGRAM:PREDŠKOLSKI ODGOJ

Opis programa:

Program obuhvaća ulaganje u sufinanciranje školskog i predškolskog odgoja djece na području Grada.

 Grad sudjeluje u sufinanciranju troškova vrtića djeci koja nisu upisana u Dječji vrtić Pupoljak zbog manjka mjesta u vrtiću nego polaze u druge vrtiće s područja Vukovarsko-srijemske županije. Potpisan je i sporazum za sufinanciranje škole plivanja.

R.104.05.01.02.03 Aktivnost: SUFINANCIRANJE KORISNIKA DRUGIH VRTIĆA

Aktivnost obuhvaća sufinanciranja sufinanciranje troškova vrtića djece koja ne pohađaju vrtić u Gradu Otoku nego u drugim mjestima.

R.104.05.02 PROGRAM: OSNOVNO ŠKOLSTVO

Program obuhvaća ulaganje u osnovne škola u Otoku i Komletincima. Obuhvaća tekuće donacije školama te sufinanciranje projekta Eko škole. Nastoji se sufinancirati osnovne škola na našem području tekućim donacijama kako bi mogli nesmetano provoditi svakodnevnu nastavu. Grad nije u zakonskoj obvezi pomagati školama, ali nastojimo kroz proračun odvojiti financijska sredstva kako bi djeca s našeg područja imala adekvatno školsku nastavu.

R.104.05.02.01. Aktivnost: FINANCIRANJE OSNOVNIH ŠKOLA

Aktivnost obuhvaća tekuće donacije osnovnim školama na području Grada kako bi nesmetano održavala nastavu, te izdatke za projekt Eko-škole.

Pokazatelji rezultata:

-sufinanciranje osnovnih škola: 2 škole

-sufinanciranje vrtića djeci van Grada Otoka:2 djece

-projekt eko-škole:2 škole

-škola plivanja: ovisi o broju prijavljene djece

-sufinanciranje troškova mature: ovisi o broju prijavljene djece

R.104.06**. GLAVA 6: JAVNE POTREBE U ŠPORTU I REKREACIJI**

R.104.06.01 PROGRAM: TEKUĆI PROGRAM

Program obuhvaća aktivnosti kojima se izvršavaju rashodi za javne potrebe u sportu u 2025.godini. Aktivnosti obuhvaćaju rad sportskih udruga na području Grad Otoka. Tim aktivnostima se nastoji poboljšati životni standard stanovnika Grada Otoka. Nastoji se promovirati zdrav način života te uključivanje što većeg broja djece u sportske aktivnosti na području Grada Otoka.

Obuhvaća ulaganje u sportske udruge na području Grada kako bi nesmetano mogle ulagati u djecu i promovirati zdrav način života.

Nastoji se ulagati u infrastrukturu i uređenje stadiona kako bi mogli usavršavati svoje talente i znanja.

CILJ PROGRAMA

Poticanje razvoja sporta u Gradu Otoku, ulaganje u razvoj mlađih sportaša radi stvaranja široke kvalitativne osnove kao uvjeta daljnjeg napretka. Sačuvati dostignuta kvaliteta sporta na području Grada. Veća skrb o školovanju stručnih kadrova i unaprjeđenju stručnog rada, poticanje uključivanja u sport što većeg broja građana, osobito djece i mladeži.

R.104.06.01.01. Aktivnost: UREĐENJE SPORTSKE INFRASTRKURE

 Aktivnost obuhvaća uređenje sportske infrastrukture te uređenje nogometnog stadiona Otok kako bi se poboljšali standardi te olakšale natjecateljske utakmice.

Pokazatelji rezultata:

-broj sportskih udruga na području Grada Otoka:23

-uređenje stadiona:2

R.104.07**GLAVA 7:JAVNE POTREBE U KULTURI I INFORMIRANJU**

R.104.07.01 TEKUĆI PROGRAM

Program obuhvaća aktivnosti kojima se izvršavaju rashodi za javne potrebe u kulturi i informiranju u okviru 2025.godine. Ovim programom je obuhvaćeno 4 aktivnosti.

CILJ PROGRAMA

Unaprjeđenje životnog standarda stanovnika, kulturno uzdizanje i uključivanje mladih u kulturni život grada Otoka, organiziranje kulturnih manifestacija ( Otočko proljeće, Sajam kulena, Moto susret, Festival glumca, lutkarsko proljeće, komemoracije, Božićni sajam te doček nove godine), prezentacija i interpretacija života i rada Josipa Lovretića, tradicijska kuća Komletinci, informiranje javnosti o radu Gradske uprave, Otočki list.

R.104.07.01.01 Aktivnost: MANIFESTACIJE

Obuhvaća održavanje raznih manifestacija na području Grada Otoka kao što su izdaci za festival glumca, organiziranje filmskih projekcija i predstava u Otoku te lutkarsko proljeće.

R.104.07.01.01.04 Aktivnost: KOMEMORACIJE

Obuhvaća aktivnosti obilježavanja komemoracija u Otoku i Komletincima. Sjećanje na žrtve rata koje su nesebično dale svoj život za obranu države.

R.104.07.01.01.06Aktivnost: PROSLAVA NOVE GODINE I BOŽIĆNI SAJAM

Obuhvaća aktivnosti proslave Nove Godine i božićnog sajma.

R.104.07.01.04. Aktivnost: INFORMIRANJE

Obuhvaća aktivnosti promidžbe i informiranja te održavanja web stranice. Izrada otočkog lista te filma za obilježavanje Dana Grada.

R.104.07.01.06 Aktivnost: PROGRAM I PROJEKTI OD INTERESA ZA GRAD OTOK

Program obuhvaća tekuće donacije braniteljskim udrugama i udrugama iz kulture te jednokratne potpore udrugama po programu za ostale namjene.

Pokazatelji rezultata:

* Broj održanih manifestacija u Gradu Otoku: 5
* Lutkarsko proljeće:1
* Obilježavanja komemoracija:2
* Informiranje, Otočki list: 4 broja
* Tekuće donacije udruga građana: 5
* Tekuće donacije iz kulture i tehničke kulture:10
* Jednokrate potpore udrugama za ostale namjene:10

R 104.08**GLAVA 8: TEKUĆI PROGRAM OSTALE NAKNADE**

Programom su obuhvaćene aktivnosti sufinanciranja rada Crvenog križa te službe traženja. Program obuhvaća dvije aktivnosti. Grad Otok je u zakonskoj obvezi godišnje plaćati svoje obveze prema Crvenom križu temeljem izvršenja prihoda iz prošle godine.

Aktivnost: Potpore iz proračuna Crveni križ-redovan rad

Aktivnost: Potpore iz proračuna Crveni križ-služba traženja

Pokazatelj uspješnosti:

-Potpore prema Crvenom križu: 1

R.104.09.**GLAVA 9: SOCIJALNA SKRB**

PROGRAM: SUFINANCIRANJE TROŠKOVA STANOVANJA

OPIS PROGRAMA

Program obuhvaća aktivnosti kojima se izvršavaju rashodi Upravnog odjela u 2025 .godini. Za izvršenje programa planirane su 3 aktivnosti:

R.104.09.01. Aktivnost: SUFINANCIRANJE TROŠKOVA STANOVANJA

Aktivnost obuhvaća sufinanciranje troškova stanovanja socijalno ugroženim obiteljima s područija Grada Otoka.

R.104.09.02. Aktivnost: POMOĆ OBITELJI I KUĆANSTVIMA

Aktivnost obuhvaća pomoć obiteljima i kućanstvima, pomoć udrugama, invalidima i hedikepiranim osobama, pomoć hrvatskim braniteljima-trošak sahrane-, sufinancianje kupnje pomoćnih obrazovnih materijala, sufinanciranje smještaja učenika u učeničkim domovima, stipendije redovnim studentima, edukacije-državna matura, financijska potpora za novorođene bebe, sufinanciranje cijene prijevoza umirovljenika te najam prostora za potrebe vrtića. Aktivnost još obuhvaća kapitalne donacije za stambeno zbrinjavanje.

R.104.09.03. Aktivnost: POMOĆ OBITELJIMA TREĆE ŽIVOTNE DOBI

Aktivnost obuhvaća isplatu uskrsnica i božičnica za umirovljenike s područija Grada Otoka.

Pokazatelji rezultata:

-broj korisnika stipendija:

-broj korisnika uskrsnica umirovljenicima:900

-broj korisnika božičnica umirovljenicima:900

-broj korisnika jednokratne naknade za novorođenče 60

-broj korisnika jednokratnih novčanih pomoći: 70

-broj korisnika sufinanciranje kupnje obrazovnih materijala: 221

-broj korisnika smještaja i prehrane učenika u đačke domove: 12

R.104.10 GLAVA : RAZVOJ ZAJEDNICE

R.104.10.01 PROGRAM: TEKUĆI PROGRAM

 Program obuhvaća aktivnosti kojim se izvršavaju rashodi upravnog odjela u 2025 godini. Za izvršenje programa planirane su 2 aktivnosti:

*Aktivnost:* Prijevoz učenika srednjih škola

Ova aktivnost obuhvaća sufinancirnje prijevoza učenika srednjih škola s područja Grada Otoka.

*Aktivnost:* Sufinanciranje cijene prijevoza učenika osnovnih škola

Ova aktivnost obuhvaća sufinanciranje prijevoza učenika osnovnih škola s područija Grada Otoka.

R.104.10.02. PROGRAM: RAZVOJ CIVILNOG DRUŠTVA

Program obuhvaća tekuće donacije vjerskim zajednicama te kapitalnu donaciju za obnovu crkve u Komletincima i Otoku.

R.104.10.02.02 PROGRAM: POLITIČKE STRANKE

Program obuhvaća tekuće donaciju političkim strankama koje djeluju na području Grada Otoka a izabrane su od strane birača s područja Grada Otoka .

Pokazatelji rezultata:

-broj korisnika učenika srednjih škola: 100

-broj korisnika učenika osnovnih škola: 100

-broj financiranih političkih stranaka:3

-broj obnova crkvi:2

R.104.10.03.01 PROGRAM:KAPITALNA ULAGANJA U OPREMU, OBJEKTE, ZEMLJIŠTE

Program obuhvaća uređenje objekta suvare te izgradnju grobljanske kapelice u Otoku.

R.104.11**GLAVA 11: SUSTAV CIVILNE ZAŠTITE**

PROGRAM:TEKUĆI PROGRAM

Program obuhvaća aktivnosti kojima se izvršavaju rashodi Upravnog odjela vezani za opremanje specijalističkih timova civilne zaštite, kao i skupne opreme, kao i vježbe operativnih snaga i timova civilne zaštite. Nastoji se osigurati adekvatna oprema za zaštitu od elementarnih nepogoda i suzbijanje pandemije na području Grada Otoka kako bi stanovništvo bilo sigurno.

Cilj ove aktivnosti je nesmetani rad specijalističkih timova civilne zaštite i osigurati opremu i sredstva za provedbu vježbi operativnih snaga civilne zaštite.

R.104.11.01Aktivnost: DVD OTOK

Ova aktivnost obuhvaća tekuće donacije Dvd Otoku što je zakonska obveza Grada Otoka.

R.104.11.02 Aktivnost: Tekuće donacije DVD Komletinci

Ova aktivnost obuhvaća tekuće donacije Dvd Komletinci što je zakonska obveza Grada Otoka.

Pokazatelji rezultata:

-broj dobrovoljnih društava koji se financiranju iz proračuna: 2

R.104.12. GLAVA : SOCIJALNI PROGRAM SUFINANCIRAN OD OPĆE DRŽAVE

PROGRAM: ZAŽELI ZA OTOK

Opis projekta:

Grad Otok je aplicirao projekt „Zaželi za Otok“- Program zapošljava žene, sufinanciran od strane Europskog socijalnog fonda u iznosu od 85% i Državnog proračuna Republike Hrvatske u iznosu od 15%, a nadležnost Ministarstva rada i mirovinskog sustava RH.

Projekt obuhvaća aktivnosti kojima se pruža potpora i podrška starijim i nemoćnim te socijalno ugroženim osobama u njihovim kućanstvima.

Kroz projekt se financira:

-trošak plaće za žene zaposlene na projektu,

-troškovi prijevoza,

-nabava potrepština za krajnje korisnike,

-troškovi organizacije promotivnih aktivnosti,

-trošak informiranja javnosti,

-grafička priprema i tisak promotivnih materijala,

-voditelj projekta-trošak plaće

-asistent na projektu,

-neizravni troškovi

CILJ PROJEKTA

Cilj projekta je osnažiti i unaprijediti potencijal teže zapošljivih žena i žena s nižom razinom obrazovanja koje će ublažiti posljedice njihove nezaposlenosti i rizik od siromaštva te ujedno potaknuti socijalnu uključenost i povećati razinu kvalitete života krajnjih korisnika

R.104.13 GLAVA 10 RAZVOJ ZAJEDNICE

R.104.13.01. Program: Opremanje sportske infrastrukture

Program obuhvaća 5 aktivnosti. Cilj aktivnosti je opremanje sportske građevine Nk Otok te obuhvaća i rashode za vodu i električnu energiju sportskih objekata.

**UPRAVNI ODJEL ZA FINANCIJE I GOSPODARSTVO**

Upravni odjel za financije i gospodarstvo obavlja sljedeće upravne, stručne i druge poslove; poslovi planiranja, izrade i praćenja izvršenja Proračuna Grada; poslovi vođenja knjigovodstva te vođenja platnog prometa putem računa Grada; izvještaja o izvršenju Proračuna, izrada ostalih zakonom propisanih izvještaja; nadzor proračunskih korisnika; vođenje evidencija gradske imovine; vođenje poslova osiguranja imovine; poslovi obračuna plaća radnika gradske uprave , poslovi naplate gradskih prihoda; uspostavljanje, razvijanje i koordiniranje sustava financijskog upravljanja i kontrole; utvrđivanje i obračun šteta od elementarnih nepogoda i raspodjela sredstava pomoći, stručni i drugi poslovi vezani za razvoj gospodarstva i poljoprivrede na području Grada, upravljanje Poduzetničkim inkubatorom, promocija i razvoj poduzetničke zone, financijsko praćenje izvršenja provedbe EU projekata.

R.105.01.**GLAVA 1:ADMINISTRATIVNO I TEHNIČKO OSOBLJE**

Program obuhvaća aktivnosti kojima se izvršavaju rashodi Upravnog odjela vezani za prava iz radnog odnosa službenika i tekući rashodi za potrebe svih odjela u Gradu Otoku.

R.105.03**GLAVA 3: JAVNI RADOVI**

R.105.03.01. TEKUĆI PROGRAM

Program obuhvaća rashode plaća djelatnika na Javnim radovima te ostale troškove koji su time obuhvaćeni.

R.105.04.**GLAVA 4: GOSPODARENJE GRADSKOM IMOVINOM**

R.105.04.01. TEKUĆI PROGRAM

Program obuhvaća aktivnosti kojima se izvršavaju rashodi Upravnog odjela za financije u 2025. godini u okviru Tekućeg programa planirane su 5 aktivnosti.

Aktivnost: Rekonstrukcija igrališta s umjetnom travom

Ova aktivnost obuhvaća uređenje dva igrališta na području Grada Otoka s umjetnom travom.

Aktivnost:Planovi i projektna dokumentacija-Izrada studije obnova suvare

Ova aktivnost obuhvaća projektnu dokumentaciju za izradu studije za obnovu suvare.

Aktivnost:Planovi i projektna dokumentacija-javna rasvjeta

Ova aktivnost obuhvaća izrade projektnih dokumentacija za izgradnju javne rasvjete, te izmjene postojećih.

Aktivnost: Planovi i projektna dokumentacija-ostala projektiranja

Ova aktivnost obuhvaća planove i projektnu dokumentaciju za ostala projektiranja u Gradu Otoku.

Pokazatelji rezultata:

-uređenje i opremanje dvd: 1 dvd

-broj rekonstrukcije igrališta s umjetnom travom:1

-planovi i projektna dokumentacija: 4

R.105.04.02. Program: PLAN RAZVOJNIH PROGRAMA

R.105.04.02.01. Aktivnost: KAPITALNA ULAGANJA U OBJEKTE, OPREMU I ZEMLJIŠTE

Aktivnost obuhvaća rekonstrukcije staza na groblju u Otoku, uređenje doma kulture i opremanje, računalnu opremu, uredsku opremu te ostalu uredsku opremu, opremu za zaštitu i ventilaciju te rekonstrukciju staze do groblja u Komletincima.

Pokazatelji rezultata:

-rekonstukcija staza na groblju:1

R.105.05**GLAVA 5: GRADSKI RAZVOJ**

PROGRAM: RAZVOJ GOSPODARSTVA I POLJOPRIVREDE

Opis programa: Program obuhvaća aktivnosti kojima se izvršavaju rashodi Upravnog odjela.

Aktivnost: Obrtništvo-poticanje gosp.aktivnosti-obrtništvo

Aktivnost: Poljoprivreda-poticanje gosp aktivnosti

**RAZDJEL 2: PRORAČUNSKI KORISNICI**

**GLAVA 1**: GRADSKA KNJIŽNICA

Program: TEKUĆI PROGRAM

Opis programa: Program obuhvaća aktivnosti kojima se izvršavaju rashodi za zaposlene, nabava knjižnične građe i ostali režijski rashodi proračunskog korisnika.

**GLAVA 2**: DJEČJI VRTIĆ

Program: TEKUĆI PROGRAM

Opis programa: Program obuhvaća aktivnosti kojima se izvršavaju rashodi za zaposlene, unapređenje poslovanja i ostali režijski rashodi proračunskog korisnika.

**GLAVA3**:RAZVOJNA AGENCIJA

Program: TEKUĆI PROGRAM

Opis programa: Program obuhvaća aktivnosti kojima se izvršavaju rashodi za zaposlene, i ostali režijski rashodi proračunskog korisnika.

**GLAVA 4**:USTANOVA VIROVI

Program: TEKUĆI PROGRAM

Opis programa: Program obuhvaća aktivnosti kojima se izvršavaju rashodi za zaposlene, razvoj poslovanja i ostali režijski rashodi proračunskog korisnika.